**„Kultúrno-literárny workshop“ v DEŇ SÍDLISKA vo Zvolene**

 O tom, že aj každoročnú akciu s názvom Deň Sídliska vo Zvolene je možné urobiť pútavou a zaujímavou, sa mohli presvedčiť všetci tí, ktorí sa rozhodli 16. júna v čase od 14:00 do 17:00 využiť sobotné popoludnie tvorivo a prišli sa pozrieť i aktívne zapojiť do spomínaného projektu s podnázvom *Deň s knihou v zelenej učebni*, ktorý zorganizovala Základná škola, Námestie Mládeže 17 vo Zvolene v átriu školy v spolupráci s katedrou Európskych kultúrnych štúdií FHV UMB. Za katedru sa akcie zúčastnila Mgr. Anna Slatinská, ktorá pripravila pre žiakov pestré aktivity súvisiace s kultúrou a literatúrou v rámci „Kultúrno-literárneho workshopu“. Aj napriek skutočne letnému počasiu nebola núdza o účastníkov rôznych vekových kategórií, ako ani o nápady, pričom fantázii a tvorivému mysleniu sa hranice skutočne nekládli.

 Akcia sa stretla s úspechom a pozitívnym ohlasom nielen od žiakov, ale aj rodičov, ktorí deti na podujatí sprevádzali.

Mgr. Anna Slatinská

Katedra európskych kultúrnych štúdií, FHV UMB